b"\n_START_ARTICLE_\nLuigi Ferraris\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a jugar en l'equip juvenil del Genoa C.F.C. l'any 1902. Dos anys m\xc3\xa9s tard, va jugar en l'equip reserva, jugant l'anomenat Campionat de Segona Categoria, (un campionat jugat pels equips reserves de la Primera Categoria) proclamant-se campi\xc3\xb3 amb el Genoa l'any 1904. _NEWLINE_Entre els anys 1907 i 1911 va jugar en el primer equip del Genoa, disputant un total de 35 partits i marcant un gol. Va ser capit\xc3\xa0 de l'equip rossobl\xc3\xb9.\n_START_SECTION_\nHomenatges\n_START_PARAGRAPH_\nEl mes de setembre de 1919, el Genoa va decidir posar en el seu estadi, l'Stadio comunale di Via del Piano, una placa en homenatge al jugadors morts en la Primera Guerra Mundial, entre ells, Luigi Ferraris._NEWLINE_L'1 de gener de 1933, en mem\xc3\xb2ria de Luigi Ferraris i com a acte del 40\xc3\xa8 aniversari del Genoa, l'estadi situat a la Via Giovanni de Pr\xc3\xa0 de G\xc3\xa8nova, i anomenat fins aleshores 'Stadio comunale di Via del Piano, va ser batejat amb el nom de Luigi Ferraris."